4. ΒΑΣΙΛΙΚΟΝ ΔΙΑΤΑΓΜΑ υπ' αριθ. 214 της 3/7 Απρ. 1969 (ΦΕΚ Α΄ 59) Περί καθορισμού των αρμοδιοτήτων του Αρχιερέως των Ενόπλων Δυνάμεων. Έχοντες υπ' όψιν: 1.Το άρθρ. 53 παρ. 2 του Α.Ν. 833/1937 "περί στελέχους εφέδρων Αξιωματικών του κατά γην στρατού" (ΦΕΚ 351 Α΄ 1937). 2.Το άρθρ. 1 παρ. 3 του Α.Ν. 320/1968 "περί συμπληρώσεως των διατάξεων του άρθρ. 53 του Α.Ν. 833/1937 "περί στελέχους εφέδρων αξιωματικών του κατά γην στρατού" (ΦΕΚ 56 Α΄/1968). 3.Την υπ' αριθ. 146/21.2.1969 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρ.1.-1.Ο Αρχιερεύς των Ενόπλων Δυνάμεων είναι Διευθυντής Θρησκευτικού του Αρχηγείου Ενόπλων Δυνάμεων και υπό την ιδιότητά του ταύτην τυγχάνει σύμβουλος του Αρχηγού Ενόπλων Δυνάμεων επί πάντων των ζητημάτων των αφορώντων: α)Εις τα Θρησκευτικά θέματα, και β)Εις την Ελληνοχριστιανικήν διαφώτισιν των Ενόπλων Δυνάμεων εν στενή συνεργασία μετά της αρμοδίας Διευθύνσεως του Αρχηγείου. 2.Κατευθύνει και συντονίζει την λειτουργίαν των Θρησκευτικών Υπηρεσιών των τριών Κλάδων Ενόπλων Δυνάμεων. 3.Ελέγχει την ορθήν εκπλήρωσιν του πνευματικού έργου απάντων των στρατιωτικών ιερέων των Ενόπλων Δυνάμεων συμφώνως προς τους υφισταμένους κανόνας της Εκκλησίας. 4.Κατευθύνει και συντονίζει την ιεραποστολικήν δραστηριότητα ως προς τους τρόπους και τας μεθόδους ενεργείας. 5.Επιμελείται της οργανώσεως της Θρησκευτικής διαφωτίσεως και του εφοδιασμού των Μονάδων δια καταλλήλου διαφωτιστικού υλικού Θρησκευτικού περιεχομένου. 6.Μεριμνά δια την έκδοσιν εντύπων και περιοδικών Θρησκευτικού περιεχομένου, καθώς και ειδικών δημοσιεύσεων εις τον στρατιωτικόν τύπον. 7.Εισηγείται επί του διορισμού και κατατάξεως των μονίμων, εφέδρων και επικούρων στρατιωτικών ιερέων. 8.Ενεργεί, τη εγκρίσει του Αρχηγού Ενόπλων Δυνάμεων, επισκέψεις εις απάσας τας Θρησκευτικάς Υπηρεσίας των Ενόπλων Δυνάμεων, οσάκις θεωρεί τούτο αναγκαίον. 9.Επισκέπτεται, τη εγκρίσει του Αρχηγού Ενόπλων Δυνάμεων, τας Μονάδας των Ενόπλων Δυνάμεων δια πραγματοποίησιν διαλέξεων Θρησκευτικού   περιεχομένου,  ως  και Θείων Ακολουθιών και Τελετών, οσάκις κρίνει τούτο αναγκαίον, ή τη αιτήσει, γνωστοποιών εις τους κατά τόπους Μητροπολίτας περί των επισκέψεών του. (Αντί της σελ. 1085(α)  Σελ. 1085(β) Τεύχος 587 – Σελ. 109 Θρησκευτικό Σώμα Ενόπλων Δυνάμεων 36.M.ξ.1-4 Άρθρ.2.-Οι χώροι ένθα ευρίσκονται εγκατεστημέναι Μονάδες των Ενόπλων Δυνάμεων (Αρχηγεία, Στρατόπεδα, Σχολαί, Κέντρα Εκπαιδεύσεως, Βασιλικά Πλοία, Αεροδρόμια και γενικώς μόνιμοι ή προσωριναί εγκαταστάσεις) ανήκουν εκκλησιαστικώς εις την δικαιοδοσίαν του Μητροπολίτου των Ενόπλων Δυνάμεων, κατά τας Ιεράς δε Ακολουθίας, αίτινες τελούνται υπό στρατιωτικών ιερέων εντός αυτών, δέον όπως μνημονεύηται ο Μητροπολίτης των Ενόπλων Δυνάμεων, οσάκις δεν ιερουργεί έτερος Αρχιερεύς. Εις τον Πρωθυπουργόν και επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 